open-index/open-wikipedia-markdown huggingface dataset:
জীবন মেন্ডিস

**বালাপুবাদুগে মানুকুলাসুরিয়া অমিত জীবন মেন্ডিস** (; জন্ম: ১৫ জানুয়ারি, ১৯৮৩) কলম্বোয় জন্মগ্রহণকারী শ্রীলঙ্কান ক্রিকেটার। শ্রীলঙ্কা ক্রিকেট দলের অন্যতম সদস্য **জীবন মেন্ডিস** বামহাতি ব্যাটসম্যান হিসেবে খেলছেন। শ্রীলঙ্কার অনূর্ধ্ব-১৯ ক্রিকেট দলে অধিনায়কত্ব করেন।

## খেলোয়াড়ী জীবন
২০০০-০১ মৌসুমে তার অভিষেক ঘটে। পরের মৌসুমেই তিনি অনূর্ধ্ব-১৯ ক্রিকেট দলকে নেতৃত্ব দেন। ২০০৫ সালে শ্রীলঙ্কা এ-দলে প্রতিনিধিত্ব করেন। বাংলাদেশের জাতীয় ক্রিকেট লীগে ঢাকা ডিনামাইটস দলেও টুয়েন্টি২০ ক্রিকেট খেলেছেন তিনি।

১ জুন, ২০১০ তারিখে জিম্বাবুয়েতে অনুষ্ঠিত ত্রি-দেশীয় সিরিজের তৃতীয় খেলায় তার অভিষেক হয়। খেলায় তিনি ব্যাটিং করার সুযোগ না পেলেও বল হাতে ৪ ওভার বোলিং করে ১২ রান দিয়ে ২ উইকেট লাভ করেন। অবশেষে নিজস্ব দ্বিতীয় খেলায় ব্যাটিং করে ৩৫ বলে ৩৫ রান সংগ্রহ করেন।

## টুয়েন্টি২০ বিশ্বকাপ
শ্রীলঙ্কার হাম্বানতোতায় অনুষ্ঠিত ২০১২ সালে টুয়েন্টি২০ বিশ্বকাপে জিম্বাবুয়ের বিপক্ষে দারুণ খেলেন তিনি। দলের সংগ্রহ ১১.৩ ওভারে ৮২/৩ উইকেট হলে, তিনি ৩০ বলে অপরাজিত ৪৩* রান করেন। তার ইনিংসে ৪ বাউন্ডারি ও ১ ছক্কার মার ছিল। কুমার সাঙ্গাকারা’র জুটি গড়ে ৪৯ বলে ৯৪ রান তোলেন। তার অসামান্য নৈপুণ্যে দল জয়ের বন্দরে পৌঁছে যায় ১৮২/৪। এরপূর্বে বোলিংয়ে নেমে ৪ ওভারে ২৪ রানে তিন উইকেট পান।

## তথ্যসূত্র

## আরও দেখুন
* রঙ্গনা হেরাথ
* শ্রীলঙ্কা জাতীয় ক্রিকেট দল
* ২০১৫ ভারত ক্রিকেট দলের শ্রীলঙ্কা সফর

## বহিঃসংযোগ
*Cricinfo Profile

বিষয়শ্রেণী:শ্রীলঙ্কান ক্রিকেটার
বিষয়শ্রেণী:১৯৮৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:শ্রীলঙ্কার টুয়েন্টি২০ আন্তর্জাতিক ক্রিকেটার
বিষয়শ্রেণী:সিংহলিজ স্পোর্টস ক্লাবের ক্রিকেটার
বিষয়শ্রেণী:ব্লুমফিল্ড ক্রিকেট ও অ্যাথলেটিক ক্লাবের ক্রিকেটার
বিষয়শ্রেণী:তামিল ইউনিয়ন ক্রিকেট ও অ্যাথলেটিক ক্লাবের ক্রিকেটার
বিষয়শ্রেণী:রুহুনার ক্রিকেটার
বিষয়শ্রেণী:কন্দুরাতার ক্রিকেটার
বিষয়শ্রেণী:শ্রীলঙ্কা স্কুলস একাদশের ক্রিকেটার
বিষয়শ্রেণী:ঢাকা বিভাগের ক্রিকেটার
বিষয়শ্রেণী:সিডনি সিক্সার্সের ক্রিকেটার
বিষয়শ্রেণী:দিল্লি ক্যাপিটালসের ক্রিকেটার
বিষয়শ্রেণী:২০১৯ ক্রিকেট বিশ্বকাপের ক্রিকেটার
বিষয়শ্রেণী:এশিয়ান গেমসের ক্রিকেটে পদক বিজয়ী
বিষয়শ্রেণী:২০১৪ এশিয়ান গেমসের ক্রিকেটার
বিষয়শ্রেণী:বাসনাহিরা ক্রিকেট ডান্ডির ক্রিকেটার
বিষয়শ্রেণী:ক্যান্ডি ক্রুসেডার্সের ক্রিকেটার
বিষয়শ্রেণী:জাফনা ডিস্ট্রিক্টের ক্রিকেটার
বিষয়শ্রেণী:বার্বাডোস রয়্যালসের ক্রিকেটার
বিষয়শ্রেণী:এশিয়ান গেমসে স্বর্ণপদক বিজয়ী শ্রীলঙ্কান
বিষয়শ্রেণী:চট্টগ্রাম চ্যালেঞ্জার্সের ক্রিকেটার
বিষয়শ্রেণী:২০১৪ এশিয়ান গেমসের পদক বিজয়ী
বিষয়শ্রেণী:ডার্বিশায়ারের ক্রিকেটার
বিষয়শ্রেণী:কলম্বো থেকে আগত ক্রিকেটার
দ্বীন

থাম্ব|ইসলামে দ্বীন মানে ধর্ম

***দ্বীন*** **()**,  একটি আরবি শব্দ, যা প্রধাণত ইসলাম ধর্মের সাথে অধিক সম্পৃক্ত, পাশাপাশি আরব খ্রিস্টানরাও তাদের উপাসনার ক্ষেত্রে এই শব্দটি ব্যবহার করে। একে প্রায়শই "ধর্ম" হিসেবে অনুবাদ করা হয়, কিন্তু ইসলামী প্রধান ধর্মগ্রন্থ কুরআনে শব্দটির দ্বারা একজন ন্যায়নিষ্ঠ মুসলিমের জন্য পালনীয় পূর্ণাঙ্গ জীবন ব্যবস্থাকে  বোঝানো হয়েছে, যা কুরআন ও হাদিস হতে প্রাপ্ত শিক্ষা, আদর্শ ও নির্দেশাবলি দ্বারা পরিচালিত হবে। ইসলামী শরীয়াহ আইনকেও অনেক সময় দ্বীন হিসেবে নির্দেশ করা হয়| কিছু মুসলিমের মতে, দ্বীন শব্দটির প্রয়োগ পরিসর হল শুধু মুসলিমদের ধর্মীয় জীবন। আবার কিছু মুসলিমের মতে, দ্বীনের প্রয়োগ সামষ্টিকভাবে মুসলিমদের জীবনের সকল শাখায় প্রযোজ্য হতে পারে। 

## শব্দতত্ত্ব
### ইসলাম ধর্মে দ্বীন শব্দের ব্যবহার
বহু হাদিসে, দ্বীনকে মধ্যমপন্থী জীবনব্যবস্থা হিসেবে বর্ণনা করা হয়েছে:

## আরও দেখুন
* তাকওয়া

## তথ্যসূত্র

## বহিঃসংযোগ
*learning deen
*দ্বীন সহজ
*Definition of Deen

বিষয়শ্রেণী:ইসলামি পরিভাষা
বিষয়শ্রেণী:আরবি শব্দ ও বাক্যাংশ
আধ্যাত্মিক বিশ্বাস

**আধ্যাত্মিক বিশ্বাস** হল কোন বস্তু, সত্ত্বা, জীব, দেবতা, ধর্মীয় মূলনীতি এবং দৃঢ়ভাবে সমর্থিত কোন বিষয়ের উপর আস্থা বা বিশ্বাস। এটি এমন বিশ্বাসও হতে পারে যার কোন প্রত্যক্ষ তথ্যসূত্র বা প্রমাণ নেই।

[ডান|ডানে_উপরে|থাম্ব|[শিন্তৌ ধর্ম বিশ্বাস]]

## তথ্যসূত্র

## বহিঃসংযোগ

* 
* Epistemics of Divine Reality, Studies in Rationalism, Empiricism, and Fideism
* Faith in Judaism chabad.org
* Pew Research Center Reports on Religion
* Faith News & Religion | Times Online Articles and comment about faith issues and religion from The Times 

বিষয়শ্রেণী:ধর্মীয় বিশ্বাস
বিষয়শ্রেণী:আবেগ
বিষয়শ্রেণী:মনোবিজ্ঞান
বিষয়শ্রেণী:বিশ্বাস
বিষয়শ্রেণী:ধর্মীয় বিশ্বাস ও মতবাদ
লঁকোম

**লঁকোম** () একটি ফরাসি অভিজাত সুগন্ধি এবং প্রসাধনী সামগ্রী প্রস্তুতকারক। ব্যবসা প্রতিষ্ঠানটি বিশ্বের বিভিন্ন দেশে তাদের তৈরিকৃত সামগ্রী বিক্রয় করে। লনকোম বিখ্যাত ফরাসী প্রসাধনী মার্কা লোরেয়ালের অধীনস্থ একটি শাখা।

## ইতিহাস
১৯৩৫ সালে আরমঁ পোতিজঁ ফ্রান্সে লঁকোম প্রতিষ্ঠা করেন। তখন এটি মূলত একটি সুগন্ধি বিক্রেতা প্রতিষ্ঠান ছিল। আরমঁর লক্ষ্য ছিল এমন একটি ফরাসি সুগন্ধি মার্কা তৈরি করা যা বিশ্বব্যাপী ফ্রান্সের পণ্যসামগ্রী বিক্রয় ও বাজারজাত করবে। মার্কার নাম হিসেবে লঁকোমের উৎপত্তি হয় একটি ধ্বংসপ্রাপ্ত প্রাসাদের নাম থেকে। ১৯৩৫ সালে ব্রাসেলসের একটি মেলায় লঁকোম তার প্রথম পাঁচটি সুগন্ধী প্রদর্শন করে। আরমঁ প্রথম ১৯৩৬ সালে ক্রিম, লোশন ইত্যাদি তৈরি করেন তাঁর কোম্পানি থেকে। এরপরে ক্রমান্বয়ে মুখসজ্জা, ত্বকের ক্রিম এবং বিভিন্ন ধরনের প্রসাধনী তৈরি করতে থাকে লঁকোম। ১৯৬৪ সালে লোরেয়াল লঁকোমকে অধিগ্রহণ করে। লঁকোম লোরেয়ালের অভিজাত পণ্য বিভাগের অন্যতম মার্কা। লঁকোম বর্তমানে আন্তর্জাতিকভাবে সফল অন্যতম সুগন্ধী ও প্রসাধনী মার্কা। ২০১০ সালে লঁকোম তার ৭৫ বছরপূর্তি পালন করে।

## তথ্যসূত্র

## বহিঃসংযোগ
*Lancôme online Boutique 

বিষয়শ্রেণী:ফরাসি মার্কা
বিষয়শ্রেণী:ফ্রান্সের কোম্পানি
বিষয়শ্রেণী:ব্যক্তিগত যত্নের মার্কা
বিষয়শ্রেণী:লোরেয়াল মার্কা
মুর্তা

**মুর্তা** বা **পাটিবেত** বা **পাটিপাতা** বা **মুস্তাক** (বৈজ্ঞানিক নাম: *Schumannianthus dichotomus*) হচ্ছে সেই উদ্ভিদের নাম যা দিয়ে শীতল পাটি তৈরি হয়। শীতল পাটি হচ্ছে বাংলাদেশ এবং পূর্ব ভারতের ঐতিহ্যবাহী বিছানার মাদুর।

বাংলাদেশে জামালগঞ্জ উপজেলাতে , পশ্চিমবঙ্গের কোচবিহার জেলায় শীতল পাটি তৈরি হয় সবচেয়ে বেশি। সুনামগঞ্জ, নোয়াখালী, বরিশাল, কুমিল্লা ইত্যাদি এলাকার পাশাপাশি পশ্চিমবঙ্গের কোচবিহার জেলা ও আসামের কিছু জায়গায় প্রাকৃতিকভাবে এবং চাষের মাধ্যমে মুর্তার ফলন করা হয়।

## চিত্রশালা

File:Schumannianthus dichotomus ( মুর্তা).jpg|দেওটুকুন, পূর্বধলা, নেত্রকোনায় কংস নদীর তীরে অযত্নে বেড়ে উঠা মুর্তা গাছ বা পাটিবেত।


## তথ্যসূত্র

বিষয়শ্রেণী:ভারতের উদ্ভিদ
বিষয়শ্রেণী:বাংলাদেশের উদ্ভিদ
বিষয়শ্রেণী:পশ্চিমবঙ্গের উদ্ভিদ
বিষয়শ্রেণী:আসামের উদ্ভিদ
বিষয়শ্রেণী:মালয়েশিয়ার উদ্ভিদ
বিষয়শ্রেণী:বোর্নিওর উদ্ভিদ
বিষয়শ্রেণী:ফিলিপাইনের উদ্ভিদ
বিষয়শ্রেণী:ক্রান্তীয় এশিয়ার উদ্ভিদকুল
গোলিয়াথ ব্যাঙ

**গোলিয়াথ ব্যাঙ**, () (বৈজ্ঞানিক নাম: *Conraua goliath*) হচ্ছে পৃথিবীর বিদ্যমান সবচেয়ে বড় ব্যাঙের প্রজাতি। প্রায় ১২.৬ ইঞ্চি পর্যন্ত লম্বা হয়ে থাকে এটি। আর ওজনও হতে পারে ৩.২৫ কিলোগ্রাম পর্যন্ত। এই ব্যাঙগুলি প্রায় ১৫ বছর বেঁচে থাকে। সাধারণত পশ্চিম আফ্রিকার ক্যামেরুন,গ্যাবন ও গিনির মধ্যে দিয়ে প্রবাহিত বেনিতো নদীর পাড়েই এই প্রজাতির ব্যাঙটির বসবাস বেশি দেখা যায়।

## চিত্রশালা

Squelette de Conraua goliath.JPG
Goliath frog at Harvard Museum of Natural History.jpg


## তথ্যসূত্র

## বহিঃসংযোগ

*

### মাধ্যম
*Photos of goliath frogs with people at Queensland Frog Society
*Conraua golaith at CalPhotos

বিষয়শ্রেণী:আফ্রিকার প্রাণিকুল
বিষয়শ্রেণী:ক্যামেরনের উভচর
বিষয়শ্রেণী:গিনির উভচর
বিষয়শ্রেণী:নিরক্ষীয় গিনির উভচর
বিষয়শ্রেণী:ব্যাঙের প্রজাতি
গ্ন্যোস-র্গ্যাল-বা-ল্হা-নাং-পা-সাংস-র্গ্যাস-রিন-ছেন

**গ্ন্যোস-র্গ্যাল-বা-ল্হা-নাং-পা-সাংস-র্গ্যাস-রিন-ছেন** () (১১৬৪-১২২৪) তিব্বতী বৌদ্ধধর্মের  ল্হা-পা () নামক একটি ধর্মসম্প্রদায়ের প্রতিষ্ঠাতা ছিলেন।

## সংক্ষিপ্ত জীবনী
গ্ন্যোস-র্গ্যাল-বা-ল্হা-নাং-পা-সাংস-র্গ্যাস-রিন-ছেন ১১৬৪ খ্রিষ্টাব্দে মধ্য তিব্বতে জন্মগ্রহণ করেন। তার পিতা গ্ন্যোস-গ্রাগ্স-পা-দ্পাল () মধ্য তিব্বতের অন্যতম ধনী ব্যক্তি ছিলেন। ব্কা'-ব্র্গ্যুদ ধর্মসম্প্রদায়ের ত্শাল-পা-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠাতা ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পা () শৈশবে তাকে ভারতীয় মহাসিদ্ধ কাহ্ন পার পুনর্জন্ম রূপে চিহ্নিত করেন। ১১৯০ খ্রিষ্টাব্দে তিনি ভিক্ষুর শপথ গ্রহণ করেন। এরপর তিনি 'ব্রি-গুং ও কৈলাশ পর্বতের নিকট দীর্ঘকাল সাধনায় লিপ্ত থাকেন। কথিত আছে, ১২১৬ খ্রিষ্টাব্দে তিনি র্দো-স্ঙ্গোন-র্দ্জোং () নামক ভুটানের প্রথম দুর্গ নির্মাণ করান। ১২১৯ খ্রিষ্টাব্দে তিনি ল্হা-থেল-রিন-ছেন-গ্লিং () নামক একটি বৌদ্ধবিহার স্থাপন করেন। তিনি ল্হা-পা () নামক একটি ধর্মসম্প্রদায়ের প্রতিষ্ঠা করেন, যা পরবর্তীকালে ভুটানে তাদের প্রভাব বিস্তার করে।

## তথ্যসূত্র

## আরো পড়ুন
*Aris, Michael. 1980. Bhutan: The Early History of a Himalayan Kingdom. Ghaziabad: Vikas Publishing House, pp.&nbsp;168–72.
*Roerich, George, trans. 1996. The Blue Annals. 2nd ed. Delhi: Motilal Banarsidas, pp.&nbsp;373, 601-2, 608.

বিষয়শ্রেণী:১১৬৪-এ জন্ম
বিষয়শ্রেণী:১২২৪-এ মৃত্যু
বিষয়শ্রেণী:ল্হাপা
লো-রাস-পা-দ্বাং-ফ্যুগ-ব্র্ত্সোন-'গ্রুস

**লো-রাস-পা-দ্বাং-ফ্যুগ-ব্র্ত্সোন-'গ্রুস** () (১১৮৭-১২৫০) তিব্বতী বৌদ্ধধর্মের 'ব্রুগ-পা-ব্কা'-ব্র্গ্যুদ () ধর্মসম্প্রদায়ের স্মাদ-'ব্রুগ-পা-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠাতা ছিলেন।

## সংক্ষিপ্ত জীবনী
লো-রাস-পা-দ্বাং-ফ্যুগ-ব্র্ত্সোন-'গ্রুস ১১৮৭ খ্রিষ্টাব্দে তিব্বতের ঙ্গাম-শোদ () অঞ্চলের গ্চুং-পা-র্দো-রা-স্গাং () নামক স্থানে্র এক সম্ভ্রান্ত কৃষক পরিবারে জন্মগ্রহণ করেন। তার পিতার নাম ছিল র্নাল-'ব্যোর-শেস-রাব () এবং মাতার নাম ছিল মে-ব্জা'-স্ক্যিদ ()। চার বছর বয়সে ঝিগ-পো-ব্দুদ-র্ত্সি () নামক এক বৌদ্ধ ভিক্ষু তার নাম রাখেন লো-ব্দে-বা-স্ক্যোং ()। সাত বছর বয়সে তার পরিবার তার বিবাহের প্রস্তুতি নেওয়া শুরু করলে তিনি অমত জানিয়ে বাড়ি থেকে বারে বারে পালিয়ে বেড়ান। সতেরো বছর বয়সে মধ্য তিব্বতে পালিয়ে গেলে স্বাল-তি-দ্বাং-ফ্যুগ-ত্শুল-খ্রিম্স () নামক এক ভিক্ষু তাকে দীক্ষা দেন। এরপর তিনি গ্ত্সাং-পা-র্গ্যা-রাস-য়ে-শেস-র্দো-র্জে () নামক 'ব্রুগ-পা-ব্কা'-ব্র্গ্যুদ () ধর্মীয় গোষ্ঠীর প্রথম প্রধানের নিকট শিক্ষালাভ করেন। ১২৩৪ খ্রিষ্টাব্দে তিনি দ্বু-রি () বৌদ্ধবিহার স্থাপন করেন পরবর্তীকালে তিনি ভুটানের মোন-বুম-থাং () অঞ্চলে থার-পা-গ্লিং বৌদ্ধবিহার স্থাপন করেন।

## তথ্যসূত্র

## আরো পড়ুন
*Miller, W. Blythe. 2006. “'Brug pa'i lo rgyus zur tsam: An Analysis of a Thirteenth Century Tibetan Buddhist Lineage History.” Tibet Journal, vol. 31, no. 3, pp.&nbsp;17–42.
*Roerich, George, trans. 1996. The Blue Annals. 2nd ed. Delhi: Motilal Banarsidas, pp.&nbsp;672–6.
*Nalanda Translation Committee. 1997. “The Yogin Lorepa's Retreat at Lake Namtso.” In Religions of Tibet in Practice, Donald Lopez, ed. Princeton: Princeton University Press, pp.&nbsp;200–211.

বিষয়শ্রেণী:১১৮৭-এ জন্ম
বিষয়শ্রেণী:১২৫০-এ মৃত্যু
বিষয়শ্রেণী:দ্রুকপা কাগ্যু
ফা-জো-'ব্রুগ-স্গোম-ঝিগ-পো

থাম্ব|তিব্বতের অবলোকিতেশ্বরের একটি চিত্রকর্ম
**ফা-জো-'ব্রুগ-স্গোম-ঝিগ-পো** () (১১৮৪-১২৫১) ভুটানে তিব্বতী বৌদ্ধধর্মের 'ব্রুগ-পা-ব্কা'-ব্র্গ্যুদ () ধর্মসম্প্রদায়ের প্রচারকদের মধ্যে অন্যতম এক বৌদ্ধ লামা ছিলেন।

## সংক্ষিপ্ত জীবনী

ফা-জো-'ব্রুগ-স্গোম-ঝিগ-পো ১১৮৪ খ্রিষ্টাব্দে তিব্বতের খাম্স অঞ্চলের এক ব্যবসায়ী পরিবারে জন্মগ্রহণ করেন। জন্মের পর তার নাম রাখা হয় দোন-গ্রুব-র্গ্যাল-ম্ত্শান ()। কৈশোর ও যৌবনে তিনি থার-পা-গ্লিং-পা () নামক র্ন্যিং-মা ধর্মসম্প্রদায়ের এক সাধকের নিকট ধর্ম শিক্ষালাভ করেন। তেত্রিশ বছর বয়সে তিনি রালুং বৌদ্ধবিহার যাত্রা করে দ্বোন-রাস-দার-মা-সেং-গে () নামক বিহারের দ্বিতীয় প্রধানের শিষ্যত্ব গ্রহণ করেন। চল্লিশ বছর বয়সে তিনি ভুটান যাত্রা করে আ-ম্ছোগ () এবং ব্সোদ-নাম্স-দ্পাল-স্গ্রোন () নামক দুইজন মহিলাকে বিবাহ করেন। তার ঔরসে আ-ম্ছোগের গর্ভে একজন এবং ব্সোদ-নাম্স-দ্পাল-স্গ্রোনের গর্ভে সাতজন সন্তানের জন্ম হয়। ভুটানে 'ব্রুগ-পা-ব্কা'-ব্র্গ্যুদ () ধর্মসম্প্রদায়ের হয়ে ধর্মপ্রচারের সময় গ্ন্যোস-র্গ্যাল-বা-ল্হা-নাং-পা-সাংস-র্গ্যাস-রিন-ছেন  () প্রতিষ্ঠিত ল্হা-পা ) ধর্মীয় গোষ্ঠীর সাথে তার বিরোধ বাধলেও পশ্চিম ভুটানে তিনি তার মত ও প্রভাব বিস্তার করতে সমর্থ হন।

## তথ্যসূত্র

## আরো পড়ুন
* Dargye, Yonten and Sørensen, P.K. (2001); *The Biography of Pha 'Brug-sgom Zhig-po called The Current of Compassion.* Thumphu:   National Library of Bhutan .  
* Dargye, Yonten. (2001) * History of the Drukpa Kagyud School in Bhutan *(12th to 17th Century A.D.)* 
*Ardusi, John A. (2000). *The House of 'Ob-mtsho — History of a Buddhist Gentry Family during the 13th to 20th Century*. in *Journal of Bhutan Studies'' Vol 2:1 p.&nbsp;1-29. Thimphu: Centre for Bhutan Studies.
*Aris, Michael. 1980. Bhutan: The Early History of a Himalayan Kingdom. Ghaziabad: Vikas Publishing House.

বিষয়শ্রেণী:১১৮৭-এ জন্ম
বিষয়শ্রেণী:১২৫০-এ মৃত্যু
বিষয়শ্রেণী:দ্রুকপা কাগ্যু
বিষয়শ্রেণী:ভুটানি বৌদ্ধ লামা
বিষয়শ্রেণী:১১৮০-এর দশকে জন্ম
বিষয়শ্রেণী:১২৫১-এ মৃত্যু
বিষয়শ্রেণী:ভুটানে বৌদ্ধধর্ম
ইউএন ওমেন

**ইউএন ওমেন** বা **জাতিসংঘ লিঙ্গ সমতা ও নারীর ক্ষমতাবিষয়ক সংস্থা** জাতিসংঘের অধীন একটি সংস্থা যা নারীর ক্ষমতা আনয়নে কাজ করে।

২০১১ সালের জানুয়ারিতে এই সংস্থাটি কাজ শুরু করে। চিলির সাবেক প্রেসিডেন্ট মিশেল ব্যাশেলেট এর প্রথম নির্বাহী পরিচালক ছিলেন। বর্তমান নির্বাহী পরিচালকের নাম ফুমজিল মিয়াম্বো।

ইউএন ওমেন জাতিসংঘ উন্নয়ন গ্রুপের একটি সদস্য। 

## ইতিহাস
জাতিসংঘ সাধারণ পরিষদের একটি রেজোলুশনের জবাবে ২০০৬ সালে জাতিসংঘ মহাসচিব একটি রিপোর্ট পেশ করেন। রিপোর্টটির শিরোনাম ছিল “লিঙ্গ সমতা ও নারীর ক্ষমতায়নের জন্য একটি সংস্থা গঠনের সমন্বিত প্রস্তাবনা’। এই রিপোর্টে জাতিসংঘ মহাসচিব তুলে ধরেন যে জাতিসংঘের অন্যান্য সংস্থাকে লিঙ্গ সমতা ও নারীর ক্ষমতায়নের জড়িত না করে এজন্য একটী পৃথক সংস্থা সৃষ্টির প্রয়োজন। সংস্থাটি জাতিসংঘের হয়ে উক্ত লক্ষ্য অর্জনে বিশ্বব্যাপী বিভিন্ন কর্মকাণ্ড পরিচালনা করবে। মহাসচিব বান কি মুন বলেন যে সংস্থাটির প্রাথমিক গঠনে এবং কার্যক্রম পরিচালনায় বার্ষিক প্রায় ১২৫ মিলিয়ন মার্কিন ডলারের প্রয়োজন হবে।

কয়েক বছর ধরে সদস্য রাষ্ট্রসমূহের, নারী ক্ষমতায়নে নিয়োজিত বিভিন্ন প্রতিষ্ঠান এবং সুশীল সমাজের সাথে আলোচনার প্রেক্ষিতে ২০১০ সালের ২ জুলাই জাতিসংঘ সাধারণ পরিষদ ইউএন ওমেন প্রতিষ্ঠা করে। ডিভিশন ফর অ্যাডভান্সমেন্ট অফ ওমেন, ইন্টারন্যাশনাল রিসার্চ এন্ড ট্রেনিং ইন্সটিটিউট ফর দ্য অ্যাডভান্সমেন্ট অফ ওমেন, অফিস অফ দ্য স্পেশাল অ্যাডভাইজার অন জেন্ডার ইস্যুজ অ্যাডভান্সমেন্ট অফ ওমেন এবং ইউনাইটেড নেশন্স ডেভেলপমেন্ট ফান্ড ফর ওমেনকে একত্রীত করে ইউএন ওমেন গঠন করা হয়। বান কি মুন ঘোষণা করেন যে বিশ্বব্যাপী নারীর ক্ষমতায়ন এবং লিঙ্গ সমতা প্রতিষ্ঠার জন্য এই উদ্যোগ বাস্তবায়নের ব্যাপারে সদস্য রাষ্ট্রসমূহের প্রতি তিনি কৃতজ্ঞ। তিনি আশা প্রকাশ করেন ইউএন ওমেন বিশ্বব্যাপী লিঙ্গ সমতা প্রতিষ্ঠায় এবং বৈষম্য নিরসণে জাতিসংঘের প্রচেষ্টা জোরদার করবে।

২০১০ সালের সেপ্টেম্বরে চিলির সাবেক প্রেসিডেন্ট মিশেল ব্যাশেলেট ইউএন ওমেন-এর প্রধান নিয়োজিত হন। বিভিন্ন রাষ্ট্র ইউএন ওমেন প্রতিষ্ঠার উদ্যোগকে এবং এর প্রধান হিসেবে মিশেল ব্যাশেলেটের নিয়োগকে সমর্থন প্রশংসা করেন।২০১৪ সালে অভিনেত্রী এমা ওয়াটসন প্রথমবারের মত ইউএন ওমেন-এর শুভেচ্ছা দূত নিয়োজিত হন।

## উদ্দেশ্য
ইউএন ওমেন এর উদ্দেশ্য:

* বিভিন্ন আন্তরাষ্ট্রীয় সংস্থা ও সংগঠনকে নারী ক্ষমতায়ন ও লিঙ্গ সমতা প্রতিষ্ঠার জন্য নীতিমালা প্রণয়নে সহায়তা ও সমর্থন করা।
* জাতিসংঘের সদস্য রাষ্ট্রসমূহে নারীর ক্ষমতায়ন ও লিঙ্গ সমতা প্রতিষ্ঠার উদ্দেশ্যে কাজ করা। রাষ্ট্রসমূহে উক্ত উদ্দেশ্য অর্জনে আর্থিক ও কৌশলগত সহায়তা প্রদান করা এবং সুশীল সমাজের সাথে এবিষয়ক অংশীদারত্ব গড়ে তোলা।
* লিঙ্গ সমতা অর্জনের অঙ্গীকার রক্ষার্থে জাতিসংঘের কার্যব্যবস্থার জবাবদিহিতা নিশ্চিতের জন্য সদস্য রাষ্ট্রসমূহের সাথে কাজ করা।

## তথ্যসূত্র

## বহিঃসংযোগ
* দাপ্তরিক ওয়েবসাইট
* General Assembly Resolution 64/289 

বিষয়শ্রেণী:জাতিসংঘের বিশেষায়িত সংস্থা
বিষয়শ্রেণী:জাতিসংঘ উন্নয়ন গ্রুপ
বিষয়শ্রেণী:নারী অধিকার সংগঠন
বিষয়শ্রেণী:নিউইয়র্ক সিটি ভিত্তিক সংগঠন
বিষয়শ্রেণী:আন্তর্জাতিক নারী সংগঠন
বিষয়শ্রেণী:২০১০-এ প্রতিষ্ঠিত সংগঠন
লুনা ১

**লুনা ১** ট্র‍্যাকিং ট্রান্সমিটার ও টেলিমেট্রিক (দূরমাপন) সিস্টেম সংবলিত রেডিও যন্ত্রপাতি বহন করেছিল। চাঁদ এবং আন্তঃগ্রহ মহাশূন্যে গবেষণার জন্য ম্যাগনেটোমিটার, গাইগার কাউন্টার, সাইনটিলেশন কাউন্টার, মাইক্রোমেটেওরাইট ডিটেক্টর সাথে নিয়েছিল।

## ভুল হিসেব
লুনা ১ এর চাঁদে অবতরণের কথা ছিল। কিন্তু, কোনোভাবে ভূমিতে কন্ট্রোল সিস্টেমের যান্ত্রিক গোলযোগে প্রোবটি তার লক্ষ্যবস্তু (চাঁদ) থেকে বিচ্যুত হয় ৫৯০০কিলোমিটার। এরপরো এটা সত্য যে আমাদের মহাবিশ্বকে বুঝতে লুনা ১ গুরুত্ববহ তথ্য সংগ্রহ করে। 

## তথ্যসূত্র

বিষয়শ্রেণী:লুনা কর্মসূচি
র্দো-র্জে-গ্লিং-পা

**র্দো-র্জে-গ্লিং-পা** () (১৩৪৬-১৪০৫) তিব্বতী বৌদ্ধধর্মের র্ন্যিং-মা ধর্মসম্প্রদায়ের লুক্কায়িত প্রাচীন গ্রন্থের আবিষ্কারক বা গ্তের-স্তোন ছিলেন। তিব্বতী বৌদ্ধ কিংবদন্তি অনুসারে তাকে পদ্মসম্ভবের পঁচিশজন প্রধান শিষ্যের অন্যতম বৈরোৎসনের অবতার রূপে মনে করা হয়।

## সংক্ষিপ্ত জীবনী
র্দো-র্জে-গ্লিং-পা ১৩৪৬ খ্রিষ্টাব্দে তিব্বতের গ্র্বা-নাং () উপত্যকায় জন্মগ্রহণ করেন। তার পিতার নাম ছিল খু-স্তোন-ব্সোদ-নাম্স-র্গ্যাল-ম্ত্শান () এবং মাতার নাম ছিল কার্মা-র্গ্যান ()। জন্মের পর তার নাম রাখা হয় ও-র্গ্যান-ব্জাং-পো ()। শৈশুবেই পিতামাতার মৃত্যু হলে তার আত্মীয়রা তাকে বড় করে তলেন। আট বছর বয়সে তিনি শ্রমণের শপথ গ্রহণ করেন। তেরো বছর বয়সে তিনি খ্রা-'ব্রুগ () মন্দির থেকে তিনি বেশ কিছু প্রাচীন পুঁথি আবিষ্কার করেন। গ্নাম-ল্চাগ্স-ব্রাগ () অঞ্চলে পনেরো বছর বয়সে তিনি ল্তা-বা-ক্লোং-য়াংস (), ব্লা-মা-ব্কা'-'দুস () এবং য়ি-দাম-ব্কা'-'দুস () নামক তিনটি গ্রন্থ আবিষ্কার করেন। এছাড়া তিনি সারা জীবনে তিব্বত ও ভুটানের বিভিন্ন স্থানে চিকিৎসাশাস্ত্র, জ্যোতিষ, বৌদ্ধ আচার প্রভৃতি বিভিন্ন বিষয়ে বহু গ্রন্থ আবিষ্কার করেন।

## তথ্যসূত্র

## আরো পড়ুন
*Samten Karmay. 2000. “Dorje Lingpa and His Rediscovery of the ‘Gold Needle’ in Bhutan.” Bhutan Studies Journal, Volume 2 No. 2: .
*Bradburn, Leslie, ed. 1995. Masters of the Nyingma Lineage. Cazadero: Dharma Publications, 1995.
*Dudjom Rinpoche. 2002. The Nyingma School of Tibetan Buddhism. Translated by Gyurme Dorje and Matthew Kapstein. Boston: Wisdom.
*Karmay Samten. 1998. The Great Perfection. Leiden: Brill, 216 ff.

বিষয়শ্রেণী:গ্তের-স্তোন
বিষয়শ্রেণী:১৩৪৬-এ জন্ম
বিষয়শ্রেণী:১৪০৫-এ মৃত্যু
পে-মা-গ্লিং-পা

**পে-মা-গ্লিং-পা** বা **পদ্ম গ্লিং-পা** () (১৪৫০-১৫২১) তিব্বতী বৌদ্ধধর্মের র্ন্যিং-মা ধর্মসম্প্রদায়ের লুক্কায়িত প্রাচীন গ্রন্থের আবিষ্কারক বা গ্তের-স্তোন ছিলেন। ভুটানের র্ন্যিং-মা ধর্মসম্প্রদায়ের ঐতিহ্যে তাকে পদ্মসম্ভবের পরেই তাকে গুরুত্ব দেওয়া হয়ে থাকে।

## প্রথম জীবন
পে-মা-গ্লিং-পা ১৪৫০ খ্রিষ্টাব্দে ভুটানের বুমথাং রাজ্যের স্তাংস উপত্যকায় অবস্থিত ছাল-বা-রি-ব্রাং () নামক স্থানে জন্মগ্রহণ করেন। তার পিতার নাম ছিল দোন-গ্রুব-ব্জাং-পো () এবং মাতার নাম ছিল পে-মা-স্গ্রোন-মা ()। জন্মের পর তার পিতামাতা নাম রাখেন দোন-গ্রুব-র্গ্যাল-পো ()। তাকে কম বয়সে তার মাতামহ য়োন-তান-ব্যাং-ছুবের () নিকট পাঠিয়ে দেওয়া হয়। পেশায় কামার য়োন-তান-ব্যাং-ছুব তাকে কামারশালায় কাজ শেখান। এই সময় বিখ্যাত গ্তের-স্তোন র্দো-র্জে-গ্লিং-পার () পুত্র তার নতুন নাম রাখেন ও-র্গ্যান-পে-মা-গ্লিং-পা ()।

## গ্রন্থ আবিষ্কার
পে-মা-গ্লিং-পা বত্রিশটি লুক্কায়িত প্রাচীন বৌদ্ধ গ্রন্থ আবিষ্কার করেন। স্না-রিং-ব্রাগ অঞ্চলে তিনি বত্রিশটি গ্রন্থের মধ্যে প্রথম ক্লোং-গ্সাল-গ্সাং-বা-স্ন্যিং-ব্চুদ () নামক পুঁথিটি আবিষ্কার করেন। ১৪৮৩ খ্রিষ্টাব্দে তিনি ল্হো-ব্রাগ অঞ্চল থেকে () অঞ্চল থেকে ব্লা-মা-নোর-বু-র্গ্যা-ম্ত্শো () নামক বিখ্যাত গ্রন্থটি আবিষ্কার করেন। এছাড়া তিনি ভুটান ও তিব্বতের বিভিন্ন স্থান থেকে থুগ্স-র্জে-ছেন-পো-মুন-সেল-স্গ্রোন-মে (), ত্শে-স্গ্রুব-নোর-বু-লাম-খ্যের (), নাগ-পো-স্কোর-গ্সুম (), লাস-ফ্রান-স্কোর (), কুন-ব্জাং-দ্গোংস-'দুস (), ত্শে-খ্রিদ-র্দো-র্জে'ই-ফ্রেং-বা (), ম্গোন-পো-মা-নিং (), ফ্যাগ-র্দোর-দ্রেগ্স-পা-কুন-'দুল (), ফুর-বা-য়াং-গ্সাং-স্রোগ-গো-স্পু-গ্রি (), র্তা-ম্গ্রিন-দ্মার-পো-দ্রেগ্স-পা-জিল-গ্নোন () প্রভৃতি গ্রন্থ আবিষ্কার করেন।

## তথ্যসূত্র

## আরো পড়ুন
* 
* 
*Phuntsho, Karma. 2008. “Ogyen Pema Lingpa (1450-1521), His Life and Legacy.” in The Dragon’s Gift: The Sacred Arts of Bhutan. Terese Tse Bartholomew and John Johnston, eds. Chicago: Serindia, pp, 66-77.
*Roerich, George, trans. 1996. The Blue Annals. 2nd ed. Delhi: Motilal Banarsidas.
*Tshewang, Padma, Khenpo Phuntshok Tashi, Chris Butters and Sigmund K. Sætreng. 1995. The Treasure Revealer of Bhutan: Pemalingpa, the Terma Tradition and Its Critics. Biblioteca Himalayica, Series III, Volume 8.  Kathmandu: EMR Publishing House.
*
* 
* 

বিষয়শ্রেণী:গ্তের-স্তোন
বিষয়শ্রেণী:পেলিং সুংত্রুল
বিষয়শ্রেণী:১৪৫০-এ জন্ম
বিষয়শ্রেণী:১৫২১-এ মৃত্যু
পে-গ্লিং-গ্সুং-স্প্রুল

**পে-গ্লিং-গ্সুং-স্প্রুল** () ভুটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের একটি অন্যতম প্রধান অবতারী লামার উপাধি বিশেষ।

## তালিকা

## তথ্যসূত্র

বিষয়শ্রেণী:তিব্বতী বৌদ্ধ উপাধি
বিষয়শ্রেণী:ন্যিংমা
*
মারি অঁতোয়ানেত

**মারি অঁতোয়ানেত** (; ২ নভেম্বর ১৭৫৫ - ১৬ অক্টোবর ১৭৯৩) ফরাসি বিপ্লবে নিহত ফ্রান্সের সম্রাট ষোড়শ লুই-এর স্ত্রী। সুন্দরী ও ব্যক্তিত্বপূর্ণ মারি এন্তনে-র জন্ম হয়েছিল অস্ট্রিয়াতে। ষোড়শ লুইয়ের সঙ্গে বিয়ের পর তিনি হন ফ্রান্সের কুইন কনসর্ট। প্রথমে ফ্রেঞ্চ জনগণের প্রিয় হলেও পরে তার অমিতব্যয়িতা এবং বহুগামিতার জন্য অপ্রিয় হন। তবে অলংকার, পোশাক, জুয়া, ঘোড়দৌড় বাজি, প্রভৃতিতে তার অঢেল খরচের কাহিনী বিস্তৃত হয়। কিছু ঐতিহাসিক মনে করেন, তার জন্যই ফ্রান্স ফকির হয়ে গিয়েছিল ও তার ফলে বিপ্লব সূচিত হয়েছিল। বিপ্লবে ষোড়শ লুইয়ের শিরচ্ছেদের পর মারি অঁতোয়ানেতের বিচার ও মৃত্যুদণ্ড হয়।

## প্রারম্ভিক জীবন
মারিয়া আন্টোনিয়া ১৭৫৫ সালের ২ নভেম্বর অস্ট্রিয়া ভিয়েনায় হফবুর্গ প্যালেসে জন্মগ্রহণ করেন। তিনি হাবসবুর্গ সাম্রাজ্যের শাসক সম্রাজ্ঞী মারিয়া তেরেসা ও পবিত্র রোমান সম্রাট প্রথম ফ্রান্সিসের সর্বকনিষ্ঠ কন্যা। তার ধর্মপিতা হলেন প্রথম জোসেফ এবং ধর্মমাতা হলেন মারিয়ানা ভিক্টোরিয়া, তারা পর্তুগালের রাজা ও রানী।. মারিয়া আন্টোনিয়া তার তিন বছরের বড় বোন মারিয়া কারোলিনার সাথে বেড়ে ওঠেন।

## তথ্যসূত্র

## আরো পড়ুন

* 
* 
* 
* 
* 
* 
* 
* 
* 

## বহিঃসংযোগ

* "Marie Antionette" in the *Catholic Encyclopedia*
* Story of Marie Antoinette with Primary Sources
* Find A Grave
* ''Marie Antoinette's Head: The Royal Hairdresser, the Queen, and the Revolution'' - Lyons Press page
* Marie Antoinette's official Versailles profile
* Using mtDNA to track the case of Louis XVII, son of Marie Antoinette
* Marie Antoinette Online—A site with a sympathetic bend, and contains a great deal of information.
* The marais of Marie-Antoinette sur parismarais.com
* 
* Online catalog of Marie Antoinette's personal reading library from the Petit-Trianon palace, based on 1863 printed catalog, online at LibraryThing.
* If they have no bread, let them eat cake. 

বিষয়শ্রেণী:১৭৫৫-এ জন্ম
বিষয়শ্রেণী:১৮৯৩-এ মৃত্যু
বিষয়শ্রেণী:১৭৯৩-এ মৃত্যু
বিষয়শ্রেণী:ফরাসি রোমান ক্যাথলিক
হেয়াত মামুদ

**হেয়াত মামুদ** (১৬৯৩ – ১৭৬০) ছিলেন মধ্যযুগের একজন বাঙালী কবি। তার কবিতায় রংপুর অঞ্চলের ভাষারীতির ছাঁপ স্পষ্ট। মধ্যযুগীয় অন্যান্য কাব্যের মতো তার কাব্যগুলো ধর্ম-কেন্দ্রীক হলেও তাতে সমাজ-সচেতনতা ও পরমত সহিষ্ণুতার পরিচয় পাওয়া যায়। বাংলা সাহিত্যে মধ্যযুগীয় কাব্যধারার শেষ কবি তিনি।

## প্রাথমিক জীবন
মামুদ ১৬৯৩ সালে রংপুর জেলার পীরগঞ্জ উপজেলার ঝাড়বিশলা গ্রামে জন্ম নেন। তার পিতা শাহ কবির মামুদ ছিলেন ঘোড়াঘাট সরকারের দেওয়ান এবং তিনি নিজে ছিলেন ওই সরকারের কাজী। ব্যক্তিজীবনে তিনি সাধক ও সাত্ত্বিক পুরুষ ছিলেন এবং সূফী সাধনার প্রতি ছিল তার গভীর অনুরাগ।

## সাহিত্যকর্ম
তিনি মোট চারটি কাব্য রচনা করেন। হেয়াত মামুদ জন্মগত ভাবে রংপুরের অধিবাসী থাকায় তার সাহিত্যে রংপুর অঞ্চলের ভাষা ও ভাষারীতির ব্যবহার রয়েছে। *জঙ্গনামা* (১৭২৩) কাব্যগ্রন্থে রয়েছে কারবালার বিষাদময় কাহিনীর বিবরণ। এটি মূলত ফারসি কাব্যের অনুসরণে রচিত। *সর্বভেদবাণী* (১৭৩২) কাব্যে রয়েছে নীতিকথামূলক বয়ান। মামুদ সংস্কৃত পঞ্চতন্ত্র কাব্যের ফারসি অনুবাদ মফরেহুল-কুলুব থেকে এর উপাদান সংগ্রহ করেন।

”যার বিদ্যা নাই সে জানে না ভাল মন্দ, শিরে দুই চক্ষু আছে তথাপি সে অন্ধ” - তার বহুলপ্রচলিত অনেক আধ্যাতিক বানীর মধ্যে একটি।

## গ্রন্থের তালিকা

### কাব্যগ্রন্থ
* *জঙ্গনামা* (১৭২৩)
* *সর্বভেদবাণী* (১৭৩২) 
* *হিতজ্ঞানবাণী* (১৭৫৩)
* *আম্বিয়াবাণী* (১৭৫৮)

## সম্মাননা
কবি হেয়াত মামুদের সম্মানে বেগম রোকেয়া বিশ্ববিদ্যালয়ের একটি ভবনের নামকরণ করা হয়েছে *কবি হেয়াত মামুদ একাডেমিক ভবন*।

## মৃত্যু
ধারণা করা হয় আনুমানিক ১৭৬০ সালে তিনি মৃত্যু বরণ করেন। প্রতি বছর ঝাড়বিশিলায় কবির মাজার প্রাঙ্গণে বিভিন্ন কর্মসূচির মাধ্যমে কবির জন্ম ও মৃত্যুবার্ষিকী ১৮ ফেব্রুয়ারি পালিত হয়ে আসছে। এছাড়াও সরকারি জেলা পরিষদের উদ্যোগে কবির স্মৃতি কেন্দ্র স্থাপিত করা হয়েছে।

## তথ্যসূত্র

## আরো পড়ুন
* 

বিষয়শ্রেণী:১৬৯৩-এ জন্ম
বিষয়শ্রেণী:১৭৬০-এ মৃত্যু
বিষয়শ্রেণী:রংপুর জেলার ব্যক্তি
বিষয়শ্রেণী:পীরগঞ্জ উপজেলা, রংপুর
বিষয়শ্রেণী:১৮শ শতাব্দীর বাঙালি কবি
বিষয়শ্রেণী:দিনাজপুর জেলার ব্যক্তি
বিষয়শ্রেণী:১৮শ শতাব্দীর ভারতীয় মুসলিম
বিষয়শ্রেণী:বাঙালি মুসলিম
মেরি এলিজাবেথ উইনস্টেড

**মেরি এলিজাবেথ উইনস্টেড** (ইংরেজিতে: Mary Elizabeth Winstead, জন্ম নভেম্বর ২৮, ১৯৮৪) একজন মার্কিন চলচ্চিত্র অভিনেত্রী। তিনি *ফাইনাল ডেস্টিনেশন ৩*, *ব্ল্যাক ক্রিস্টমাস*, *ডেথ প্রুফ*, *দ্য থিং*, *অ্যাব্রাহাম লিঙ্কন: ভ্যাম্পায়ার হান্টার* ইত্যাদি হরর চলচ্চিত্রে অভিনয়ের জন্য সুপরিচিত। এছাড়া উইনস্টেড *[[ডাই হার্ড ৪|লিভ ফ্রি অর ডাই হার্ড]]*, *এ গুড ডে টু ডাই হার্ড*, *র‍্যামোনা ফ্লাওয়ারস* ইত্যাদি দর্শকনন্দিত চলচ্চিত্রেও অভিনয় করেছেন। তিনি ২০১৩ সাল থেকে সঙ্গীত পরিবেশনাও করছেন।

## শৈশবকাল
উইনস্টেড, জেমস রোনাল্ড এবং বেটি লো দম্পতির পাঁচ সন্তানের মধ্যে সবচেয়ে ছোট। তিনি নর্থ ক্যারোলিনার রকি মাউন্টে জন্মগ্রহণ করেন। তার দাদা ছিলেন খ্যাতনামা অভিনেত্রী অ্যাভা গার্ডনারের খালাতো ভাই। উইনস্টেডের বয়স পাঁচ বছর থাকা অবস্থায় তার পরিবার ইউটাহ-তে স্থানান্তরিত হয়। উইনস্টেড পেরুভিয়ান পার্ক এলিমেন্টারি স্কুলে তার শিক্ষাজীবন শুরু করেন। স্কুলে তিনি ভাল ফলাফল করেন। শৈশবকাল থেকেই তিনি নাচ এবং সঙ্গীতে পারদর্শি ছিলেন। তিনি শিকাগোর একটি প্রতিষ্ঠানে নাচের জন্য প্রশিক্ষণ গ্রহণ করেন। কৈশোরে উইনস্টেড একজন পেশাদার নৃত্য শিল্পী হতে চেয়েছিলেন। সেসময় তিনি বিভিন্ন ব্যালেট নৃত্যও পরিবেশন করেন। কিন্তু একসময় তাকে তার শারীরিক উচ্চতার কারণে নৃত্যশিল্পী হবার পথ থেকে সরে আসতে হয়। অত্যধিক লম্বা হবার কারণে তার শরীর ব্যালেট নৃত্যের জন্যে তা অসামঞ্জস্য ছিল। এই উপলব্ধি থেকে উইনস্টেড নৃত্য থেকে নিজেকে সইয়ে নেন এবং অভিনয়ে মনোনিবেশ করেন। এসময় তিনি কৈষোরেই ছিলেন। উইনস্টেড তার বিদ্যালয় জীবনের অধিকাংশ সময় বাসাতেই শিক্ষা গ্রহণ করেছিলেন।

## কর্মজীবন
অভিনয় জীবনের শুরুতে উইনস্টেড ব্রডওয়ে থিয়েটারে যোগ দেন। ব্রডওয়ে থিয়েটারে কিছুদিন কাজের পরে উইনস্টেড ধীরে ধীরে বিভিন্ন টেলিভিশন ধারাবাহিকে অভিনয় করতে থাকেন। তিনি এরপর *টাচড বাই এন অ্যাঞ্জেল* এবং *প্রমিজড ল্যান্ড* চলচ্চিত্রে অতিথি অভিনেত্রীর ভূমিকায় কাজ করেন। এনবিসি অপেরা সিরিজ *প্যাশন্স*-এ তিনি প্রথমবারের মত মূল কোন চরিত্রে অভিনয় করেন। তিনি সিবিএর চ্যানেলের একটি সিরিজ *উলফ লেক*-এ ২০০১ থেকে ২০০২ পর্যন্ত অভিনয় করেন। ২০০৪ সালে উইনস্টেড এমটিভির একটি চলচ্চিত্র *মন্সটার আইল্যান্ডে* অভিনয় করেন। ২০০৫ সালে ওয়াল্ট ডিজনি পিকচার্স-এর *স্কাই হাই* চলচ্চিত্রে একটী গুরুত্বপূর্ণ ভূমিকায় অভিনয় করেন। এই চলচ্চিত্রটি সমালোচকদের এবং দর্শকদের নিকট থেকে জনপ্রিয়তা অর্জন করে।

## ব্যক্তিগত জীবন
উইনস্টেড ব্যক্তিগত জীবনে রাইলি স্টার্ন্সের সাথে বিবাহ বন্ধনে আবদ্ধ। রাইলি  একজন টেলিভিশন অনুষ্ঠান নির্মাতা। তার নিবাস টেক্সাসের অস্টিনে। রাইলির সাথে উইনস্টেডের প্রথম দেখা হয় যখন উইনস্টেডের বয়স ১৮ ছিল। তারা ২০১০  সালে বিয়ে করেন। ২০১৪ সালে রিলির প্রথম চলচ্চিত্রে ফল্টস-এ উইনস্টেড অভিনয় এবং প্রযোজনা করেন। ২০১৭ সালে তাদের বিচ্ছেদ ঘটে।

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৮৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন সঙ্গীতশিল্পী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:মার্কিন শিশু অভিনেত্রী
বিষয়শ্রেণী:মার্কিন সোপ অপেরা অভিনেত্রী
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:নর্থ ক্যারোলাইনার অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:ডেটাইম এমি পুরস্কার বিজয়ী
বিষয়শ্রেণী:উটাহের সঙ্গীতশিল্পী
সেরম্যাট

**সেরম্যাট** সুইজারল্যান্ডের ভালিস ক্যান্টনের একটি ছোট শহর। এর জনসংখ্যা প্রায় ৫৮০০। সেরম্যাটের অধিকাংশ মানুষ জার্মান ভাষায় কথা বলে। জেরম্যাট সমুদ্রপৃষ্ঠ থেকে ১৬০৮ মিটার উচ্চতায় অবস্থিত। এর চারপাশে সুইজারল্যান্ডের শীর্ষ পর্বতসমূহ অবস্থিত। জেরম্যাট থেকে সুইজারল্যান্ড-ইতালি সীমান্ত ১০ কিলোমিটার দূড়ে অবস্থিত।

পর্বতারোহণ এবং স্কি এর জন্য সেরম্যাট পর্যটকদের কাছে বিখ্যাত। ঊনবিংশ শতকের মাঝামাঝি পর্যন্ত জেরম্যাটে প্রধানত কৃষিকাজের নিয়োজিত মানুষরা বাস করতো। ম্যাটারহর্ন পর্বতের প্রথম অভিযান ১৮৬৫ সালে দুর্ঘটনার কবলে পড়লে উদ্ধারকারীরা এই জেরম্যাট গ্রামে আসে এবং এখান থেকে পর্বতে উদ্ধার অভিযান চালায়। এরপরে আরো পর্বতারোহীরা বিভিন্ন অভিযান চালায়, এসব অভিযানের শুরুতে পর্বতারোহীরা সেরম্যাটেই থাকতো। ফলে ক্রমেই জেরম্যাটে হোটেল, লজ এবং পর্যটকদের জন্য সুবিধাদি চালু হয়। ২০১৩ সালে জেরম্যাটে জনসংখ্যা ছিল ৫৭৫১। সেরম্যাটের অর্থনীটি পর্যটন শিল্পকেন্দ্রিক। এই শহরের অর্ধেক কর্মসংস্থান রয়েছে বিভিন্ন হোটেল, রেস্টুরেন্টে। সেরম্যাটের এক-তৃতীয়াংশ মানুষ এই শহরের অধিবাসী, অপর এক-তৃতীয়াংশ সুইজারল্যান্ডের বিভিন্ন স্থান থেকে এসে সেরম্যাটের বাসিন্দা হয়েছে।

## তথ্যসূত্র

## বহিঃসংযোগ

* Zermatt.ch জেরম্যাট পৌরসভার দাপ্তরিক ওয়েবসাইট 
* Air Zermatt website 
* Municipality of Zermatt 
* Burgergemeinde Zermatt 
* Webcams in Zermatt
* Photo gallery
সংসদ

আধুনিক রাজনীতি ও ইতিহাসে **সংসদ** হল সরকারের একটি আইন প্রণয়নকারী সংস্থা। সাধারণত একটি সংসদের তিনটি কাজ থাকে : ভোটারদের প্রতিনিধিত্ব করা, আইন প্রণয়ন করা এবং শুনানি ও অনুসন্ধানের মাধ্যমে সরকারের তত্ত্বাবধান করা। এই শব্দটি সিনেট (সিনড) বা কংগ্রেস ধারণার অনুরূপ এবং সাধারণত বর্তমান বা প্রাক্তন রাজতন্ত্রী দেশগুলিতে ব্যবহৃত হয়। কিছু প্রেক্ষাপট *সংসদ* শব্দের ব্যবহার কেবল সংসদীয় পদ্ধতিতে সীমাবদ্ধ করে। যদিও এটি রাষ্ট্রপতি ব্যবস্থায় (যেমন: ঘানার সংসদ) আইনসভাকে বর্ণনা করতেও ব্যবহৃত হয়, যেখানে এটি সরকারী নামে থাকে না।

ঐতিহাসিকভাবে, সংসদে (পার্লামেন্টে) বিভিন্ন ধরনের সুচিন্তিত, পরামর্শমূলক ও বিচারিক সমাবেশ অন্তর্ভুক্ত ছিল। যার একটি উদাহরণ হল ফরাসি মধ্যযুগীয় এবং প্রাথমিক আধুনিক সংসদ।

## ব্যুৎপত্তি

ইংরেজি (Parliament) শব্দটি ১৪ শতকের ইঙ্গো–নরম্যান ভাষা থেকে উদ্ভূত হয়েছে, যা ১১ শতকের পুরাতন ফরাসি ভাষার শব্দ  থেকে আসে। এর অর্থ হল, আলোচনা, বক্তৃতা। Parlement শব্দটি  থেকে উদ্ভূত হয়েছে, যার অর্থ হল কথা বলা।  শব্দটির অর্থ সময়ের সাথে সাথে বিকশিত হয়েছে। এটি দ্বারা মূলত বিভিন্ন ধরণের ইচ্ছাকৃত বা বিচারিক গোষ্ঠীর মাধ্যমে যেকোনো আলোচনা, কথোপকথন বা সমঝোতার উল্লেখ করা হত। ১৫ শতকে ব্রিটেনে এটি বিশেষভাবে আইনসভা বুঝাতে ব্যবহৃত হয়েছিল।

## তথ্যসূত্র

বিষয়শ্রেণী:সরকার পদ্ধতি
বিষয়শ্রেণী:আইনসভা
বিষয়শ্রেণী:সংসদীয় কার্যপ্রণালী
অ্যারিথমেটিক লজিক ইউনিট

কোনও পরিগণক যন্ত্র তথা কম্পিউটারের **গাণিতিক যুক্তি অংশ** বা **অ্যারিথমেটিক লজিক ইউনিট** (সংক্ষেপে এএলইউ) একটি ডিজিটাল বর্তনী যা পূর্ণসংখ্যার গণনা এবং বিট অনুসারে যুক্তি ক্রিয়া চালায়।  এটি কেন্দ্রীয় প্রক্রিয়াজাতকরণ ইউনিটের একটি গুরুত্বপূর্ণ অংশ যা প্রায় সব ডিজিটাল কম্পিউটারেই পাওয়া যায়। উচ্চতর ক্ষমতা সম্পন্ন এবং জটিল নকশার এএলইউ ব্যবহার করা হয় সবচেয়ে আধুনিক, উচ্চ ক্ষমতার সিপিইউ এবং গ্রাফিক্স প্রক্রিয়াকরনে (জিপিইউ)। একটি মাত্র সিপিইউ বা জিপিইউতে একাধিক এএলইউ থাকতে পারে। গণিতবিদ জন ভন নিউম্যান গাণিতিক যুক্তি অংশের ধারণা প্রস্তাব করেন ১৯৪৫ সালে একটি রিপোর্টে। রিপোর্টটি ছিল এডভাকের উপর।

থাম্ব|একটি এএলইউ এর প্রতীকী চিত্র

## সংখ্যা পদ্ধতি

একটি গাণিতিক যুক্তি অংশ সংখ্যা অবশ্যই প্রক্রিয়াজাতকরণ করবে বাকি ডিজিটাল বর্তনীর মত একই রীতি ব্যবহার করে। বর্তমানের আধুনিক প্রসেসরগুলো বাইনারি সংখ্যায় ব্যাখ্যা করে। আগের কম্পিউটারগুলো এই কাজে বিভিন্ন ধরনের সংখ্যা পদ্ধতি ব্যবহার করত। একক পূরক, দুইয়ের পূরক, সংকেত-বিস্তার পদ্ধতি এমনকি দশমিক পদ্ধতিও তবে এতেও ভিন্নতা রয়েছে।

## তথ্যসূত্র

বিষয়শ্রেণী:কেন্দ্রীয় প্রক্রিয়াজাতকরণ ইউনিট
বিষয়শ্রেণী:ডিজিটাল বর্তনী
বিষয়শ্রেণী:পরিগণক অঙ্কশাস্ত্র
বিষয়শ্রেণী:কম্পিউটার স্থাপত্য
জ্লা-বা-র্গ্যাল-ম্ত্শান

**জ্লা-বা-র্গ্যাল-ম্ত্শান** () (১৪৯৯-১৫৮৭) ভুটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের প্রথম পে-গ্লিং-থুগ্স-স্রাস () উপাধিধারী বৌদ্ধ ভিক্ষু ছিলেন।

## সংক্ষিপ্ত জীবনী
জ্লা-বা-র্গ্যাল-ম্ত্শান ১৪৯৯ খ্রিষ্টাব্দে জন্মগ্রহণ করেন। তার পিতা পে-মা-গ্লিং-পা () তিব্বতী বৌদ্ধধর্মের ইতিহাসে অন্যতম বিখ্যাত গ্তের-স্তোন ছিলেন। তার মাতার নাম ছিল স্রিদ-থার ()। পিতার নিকট হতে তার দ্বারা আবিষ্কৃত ব্লা-মা-নোর-বু-র্গ্যা-ম্ত্শো (), থুগ্স-র্জে-ছেন-পো-মুন-সেল-স্গ্রোন-মে () এবং কুন-ব্জাং-দ্গোংস-'দুস () নামক গ্রন্থগুলি সম্বন্ধে শিক্ষালাভ করেন। তিনি ভুটানের বিস্তীর্ণ অঞ্চলে ধর্ম শিক্ষাপ্রদান করেন। এছাড়া তিনি ছু-স্মাদ () অঞ্চলে ল্হুন-গ্রুব-ব্দে-দ্ব্যাংস () বৌদ্ধবিহার এবং ম্খেং () অঞ্চলে দ্গোংস-স্তোদ-গ্সের-গ্যি-ল্হা-খাং () বৌদ্ধবিহার প্রতিষ্ঠা করেন। ১৮৮৬ খ্রিষ্টাব্দে কূলগাংরি পর্বতের পাদদেশে ৮৮ বছর বয়সে তার মৃত্যু হয়।

## তথ্যসূত্র

বিষয়শ্রেণী:পেলিং তুকসে
বিষয়শ্রেণী:১৪৯৯-এ জন্ম
বিষয়শ্রেণী:১৫৮৭-এ মৃত্যু
হার্ডওয়্যার রেজিস্টার

thumb|একটি হার্ডওয়্যার

ডিজিটাল ইলেক্ট্রনিক্সগুলোতে বিশেষ করে কম্পিউটারে, একটি হার্ডওয়ার রেজিষ্টার ডেটা বিট এমনভাবে সংরক্ষণ করে যাতে সিস্টেম সেটা একই সাথে সব বিটগুলো পড়তে এবং লিখতে পারে।

## কার্যকারিতা
হার্ডওয়ার রেজিষ্টারের গতানুগতিক ব্যবহার হল
* বিভিন্ন বৈশিষ্ট্য সাজানো এবং শুরু করা, বিশেষত চালু হওয়ার সময়
* স্টোরেজের সংঘর্ষরোধএ যেমন গ্রাফিক্স কার্ডের জন্য ভিডিও স্মৃতি
* বিভিন্ন রকম ইনপুট/আউটপুটে
* অবস্থার প্রতিবেদনদানে যেমন কোন হার্ডওয়ার অংশে বিশেষ কিছু ঘটেছে কিনা।)
 
## রেজিষ্টারের ভিন্নতা
একটি কেন্দ্রীয় প্রক্রিয়াকরন অংশের মধ্যস্থিত হার্ডওয়্যার রেজিষ্টারগুলোকে প্রসেসর রেজিষ্টার বলে।

স্ট্রোব রেজিষ্টারগুলোর একই সাধারণ বৈশিষ্ট্য থাকে যেমনটা সাধারণ হার্ডওয়ার রেজিষ্টারের থাকে। কিন্তু ডেটা সংরক্ষণের বদলে তারা একটি ক্রিয়াকে সক্রিয় করে প্রতিবার যখন তাদের লেখা হয় (খুব কমই পড়া হয়)। এগুলো সংকেতের একটি মাধ্যম।

রেজিষ্টারগুলোকে মাপা হয় তাদের মধ্যে জমা করা বিটের সংখ্যা দ্বারা উদাহরনসরূপ: একটি "৮ বিটের রেজিষ্টার" বা "৩২ বিটের রেজিষ্টার"

নকশাপ্রণয়নকারীরা রেজিষ্টারকে ব্যবহার করতে পারে বিভিন্নভাবে সেটা হতে পারে:
* ফাইল রেজিস্টার
* এসর‍্যাম মানদন্ড হিসেবে
* স্বতন্ত্র ফ্লিপ-ফ্লপ
* উচ্চগতি সম্পন্ন কোর স্মৃতি।

আরো যোগ করা যায় যে, যে সমস্ত রেজিষ্টার সফটওয়ার দিয়ে পড়া ও লেখা যায় তার কথা। অনেক চিপেরই অভ্যন্তরিন মাইক্রোআর্কিটেকচারাল রেজিষ্টার আছে। যেগুলো ব্যবহার করা হয় যন্ত্রাংশ এবং পাইপলাইনের অবস্থা জানার জন্য যেমন রেজিষ্টার করা স্মৃতি।

## মানদন্ড
SPIRIT IP-XACT এবং DITA SIDSC XML মেমোরি-ম্যাপড রেজিষ্টারের জন্য এক্সএমএলের মানদন্ডের ফরম্যাটগুলো সংজ্ঞায়িত করে ।

## আরও দেখুন
* রেজিস্টার স্থানান্তর স্তর (আরটিওল)
* ইনপুট/আউটপুট বেস অ্যাড্রেস

## তথ্যসূত্র

বিষয়শ্রেণী:নিয়ন্ত্রণ প্রবাহ
বিষয়শ্রেণী:কেন্দ্রীয় প্রক্রিয়াজাতকরণ ইউনিট
বিষয়শ্রেণী:ডিজিটাল রেজিস্টার
পে-গ্লিং-থুগ্স-স্রাস

**পে-গ্লিং-থুগ্স-স্রাস** () ভুটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের একটি অন্যতম প্রধান অবতারী লামার উপাধি বিশেষ।

## তালিকা

## তথ্যসূত্র

বিষয়শ্রেণী:তিব্বতী বৌদ্ধ উপাধি
বিষয়শ্রেণী:ন্যিংমা
*
ইয়র্কশায়ার কাউন্টি ক্রিকেট ক্লাব

**ইয়র্কশায়ার কাউন্টি ক্রিকেট ক্লাব** (বা, **ইয়র্কশায়ার ভাইকিংস**) ইংল্যান্ডের ইয়র্কশায়ারে অবস্থিত একটি প্রথম-শ্রেণীর ক্রিকেট ক্লাব। দলটি তাদের অধিকাংশ ক্রিকেট খেলা পশ্চিম ইয়র্কশায়ারের লিডসের হেডিংলিতে অবস্থিত হেডিংলি স্টেডিয়ামে খেলে থাকে। এছাড়াও কিছু খেলা উত্তর ইয়র্কশায়ারের স্কারবোরা এলাকার নর্থ মেরিন রোডের পার্শ্ববর্তী মাঠে অংশ নেয়।

ইংল্যান্ডের আঠারোটি ইংরেজ প্রথম-শ্রেণীর কাউন্টির অন্যতম ইয়র্কশায়ারের প্রতিনিধিত্বকারী দল এটি। ইংরেজ ক্রিকেটের ইতিহাসে সর্বাপেক্ষা সফলতম দল হিসেবে ইয়র্কশায়ার এ পর্যন্ত ৩২বার কাউন্টি চ্যাম্পিয়নশীপের শিরোপা লাভ করেছে। তন্মধ্যে একবার যৌথভাবে শিরোপা ভাগাভাগি করে নেয়। সাম্প্রতিককালে ২০১৪ সালের চ্যাম্পিয়নশীপের শিরোপা পেয়েছে যা ২০০১ সালের পর প্রথম। বর্তমানে ইয়র্কশায়ার দল কাউন্টি চ্যাম্পিয়নশীপে প্রথম বিভাগে খেলছে। ক্লাবের সীমিত ওভারে দল হচ্ছে - **ইয়র্কশায়ার ভাইকিংস** (সাবেক **ইয়র্কশায়ার কার্নেগি ও ইয়র্কশায়ার ফোনিক্স**)। ২০১৪ সালে প্রধান পৃষ্ঠপোষক মাজারসের সাথে চুক্তিবদ্ধতার কারণে দলের পোশাক হচ্ছে গোলাপী, কালো ও হলুদ রঙের।

## ইতিহাস
১৭৫১ সালে ইয়র্কশায়ারের শেফিল্ডে প্রথমবারের মতো স্থানীয় খেলা অনুষ্ঠিত হয়েছিল বলে জানা যায়। ৫ আগস্ট, সোমবার উত্তর ইয়র্কশায়ারের রিচমন্ডে ডিউক অব ক্লিভল্যান্ড একাদশ বনাম আর্ল অব নর্দাম্বারল্যান্ড একাদশের মধ্যে অনুষ্ঠিত হয়। উভয় দলই ইংল্যান্ডের ডারহামে একটি খেলায় অংশ নিয়েছিল।

৭ মার্চ, ১৮৬১ তারিখে শেফিল্ডের অ্যাডেল্ফি হোটেলে ইয়র্কশায়ার কাউন্টির খেলা পরিচালনার জন্য তহবিল সংগ্রহ কমিটির এক সভা অনুষ্ঠিত হয়। ব্রামল লেন গ্রাউন্ডের পরিচালনা কমিটি কর্তৃক ঐ কমিটি গঠিত হয়েছিল। ক্লাবগুলোর প্রতিনিধিরা স্বেচ্ছায় £১ তহবিলে দান করেন। ঐ সময়ে বেশকিছুসংখ্যক ক্রিকেটারের ক্রীড়াশৈলী আশাপ্রদ ছিল ও কাউন্টি দলটি ইংল্যান্ডের সর্বাপেক্ষা শক্তিশালী দলগুলোর অন্যতম ছিল। ৮ জানুয়ারি, ১৮৬৩ তারিখ ইয়র্কশায়ার কাউন্টি ক্রিকেট ক্লাব প্রতিষ্ঠিত হয়। দলের সদস্য অগণিত ছিল ও চাঁদার হার সর্বনিম্ন ১০ শিলিং থেকে ৬ পেনি পর্যন্ত নির্ধারিত ছিল।

## দলীয় সদস্য
* নম্বরের মাধ্যমে খেলোয়াড়ের দলের নম্বর বর্ণিত হয়েছে যা শার্টের পিছনে রয়েছে।
*  খেলোয়াড়ের আন্তর্জাতিক ক্যাপ প্রদান করা হয়েছে।
*  খেলোয়াড়ের কাউন্টি ক্যাপ প্রদান করা হয়েছে।

## তথ্যসূত্র

## গ্রন্থপঞ্জী
* 
* 
* 
* 
* 

## বহিঃসংযোগ

* 
* 


বিষয়শ্রেণী:১৮৬৩-এ ইংল্যান্ডে প্রতিষ্ঠিত
বিষয়শ্রেণী:১৮৬৩-এ প্রতিষ্ঠিত ক্রীড়া ক্লাব
বিষয়শ্রেণী:ইয়র্কশায়ারের ইতিহাস
বিষয়শ্রেণী:ইয়র্কশায়ারে ক্রিকেট
বিষয়শ্রেণী:ইংরেজ প্রথম-শ্রেণীর ক্রিকেট দল
মোহাম্মাদ আসিফ

**মোহাম্মাদ আসিফ** (Urdu: , জন্ম: ২০ ডিসেম্বর ১৯৮২) হলেন একজন পাকিস্তানি ক্রিকেটার; যিনি মূলত ডানহাতিট ফাস্ট মিডিয়াম বোলার হিসেবে পরিচিত। আসিফ শিখুপুরায় জন্মগ্রহণ করেন এবং প্রথম শ্রেণীর ক্রিকেট খান রিসার্চ ল্যাব, দ্যা ন্যাশনাল ব্যাংক, কোয়েটা, শিখুপুরা, শিয়ালকোট এবং লিসেস্টারসেয়ার দলের হয়ে খেলে থাকেন। তিনি ২০০৫ সালের জানুয়ারীতে পাকিস্তান ক্রিকেট দল হয়ে  অস্ট্রেলিয়ার বিরুদ্ধে টেস্ট ক্রিকেটে অাগমন করেন।

২০১০ সালের ২০ জুলাই, আসিফ টেস্ট বোলার হিসেবে ডেল স্টেইন এর পরে টেস্ট র‌্যাঙ্কিংয়ে দ্বিতীয় স্থান অর্জন করেছিলেন।

## খেলোয়াড়ী জীবন
ঘরোয়া ক্রিকেটে অসাধারণ নৌপূন্যের সুবাদে আসিফ ২০০৫ সালে অস্ট্রেলিয়ার বিরুদ্ধে টেস্ট স্কোয়াডে অন্তর্ভুক্ত হন। উক্ত টেস্টে তিনি ১৮ ওভার বল করে কোন উইকেট লাভ করতে পারেননি এবং অস্ট্রেলিয়া ৯ উইকেটে জয়লাভ করে।

## আরও দেখুন
* ম্যাচ ফিক্সিংয়ের জন্য নিষিদ্ধ হওয়া ক্রিকেটারদের তালিকা

## তথ্যসূত্র

## বহিঃসংযোগ
* http://content-uk.cricinfo.com/ci/content/player/41411.html
*  মোহাম্মাদ আসিফ  খেলোয়াড় প্রোফাইল ও পরিসংখ্যান - Cricket.com.pk থেকে
* MohammadAsif.com
* Unofficial Mohammad Asif Fansite

বিষয়শ্রেণী:১৯৮২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তানের টেস্ট ক্রিকেটার
বিষয়শ্রেণী:পাকিস্তানের একদিনের আন্তর্জাতিক ক্রিকেটার
বিষয়শ্রেণী:পাকিস্তানের টুয়েন্টি২০ আন্তর্জাতিক ক্রিকেটার
বিষয়শ্রেণী:পাকিস্তানি ক্রিকেটার
বিষয়শ্রেণী:লিচেস্টারশায়ারের ক্রিকেটার
বিষয়শ্রেণী:দিল্লি ক্যাপিটালসের ক্রিকেটার
বিষয়শ্রেণী:এসিসি এশীয় একাদশের একদিনের আন্তর্জাতিক ক্রিকেটার
বিষয়শ্রেণী:নিষিদ্ধ মাদক গ্রহণকারী পাকিস্তানি ক্রীড়াবিদ
বিষয়শ্রেণী:পাঞ্জাবি ব্যক্তি
বিষয়শ্রেণী:পাকিস্তানি ক্রিকেটে ডোপিং মামলা
বিষয়শ্রেণী:বিদেশে বন্দি পাকিস্তানি ব্যক্তি
বিষয়শ্রেণী:লাহোর থেকে আগত ক্রিকেটার
বিষয়শ্রেণী:খান রিসার্চ ল্যাবরেটরিজের ক্রিকেটার
বিষয়শ্রেণী:কোয়েটার ক্রিকেটার
বিষয়শ্রেণী:শিয়ালকোটের ক্রিকেটার
বিষয়শ্রেণী:ন্যাশনাল ব্যাংক অব পাকিস্তানের ক্রিকেটার
বিষয়শ্রেণী:লাহোর বিভাগের ক্রিকেটার
বিষয়শ্রেণী:শিয়ালকোট স্ট্যালিয়ন্সের ক্রিকেটার
বিষয়শ্রেণী:ওয়াটার এন্ড পাওয়ার ডেভেলপম্যান্ট অথরিটির ক্রিকেটার
বিষয়শ্রেণী:দুর্নীতির অভিযোগে নিষিদ্ধঘোষিত ক্রিকেটার
বিষয়শ্রেণী:ক্রিকেটে নিষিদ্ধ মাদক গ্রহণকারী
বিষয়শ্রেণী:২১শ_শতাব্দীর_পাকিস্তানি_পুরুষ_ক্রীড়াবিদ
পে-মা-'ফ্রিন-লাস (দ্ব্যর্থতা নিরসন)

*পে-মা-'ফ্রিন-লাস (ভুটান)- (১৫৬৪-১৬৪২) ভুটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের প্রথম পে-গ্লিং-র্গ্যা-স্রাস উপাধিধারী লামা।
*পে-মা-'ফ্রিন-লাস (তিব্বত)- (১৬৪১-১৭১৭) তিব্বতী বৌদ্ধধর্মের র্ন্যিং-মা ধর্মসম্প্রদায়ের র্দো-র্জে-ব্রাগ বৌদ্ধবিহার নামক অন্যতম প্রধান বৌদ্ধবিহারের দ্বিতীয় প্রধান।
লতিফা সিদ্দিকী ডিগ্রি কলেজ

**লতিফা সিদ্দিকী ডিগ্রি কলেজ** চট্টগ্রামের সীতাকুণ্ড উপজেলার মছজিদ্দা এলাকায় অবস্থিত একটি প্রাচীন কলেজ

## ইতিহাস
সীতাকুণ্ড উপজেলার ৭ নম্বর কুমিরা ইউনিয়ন, ছোট কুমিরায় একক অনুদানে ১৯৮৫ সালে প্রতিষ্ঠা করেন লতিফা সিদ্দিকী বালিকা মহাবিদ্যালয়। কলেজের কার্যক্রম মানবিক ও বিজ্ঞান দিয়ে শুরু হয়। পরবর্তীতে ১৯৯১ সালে চট্টগ্রাম বিশ্ববিদ্যালয়ের অধিভূক্তি প্রাপ্তির মাধ্যমে বি.এ. ও বি.এস.এস. শ্রেণিতে শিক্ষা কার্যক্রম চালু করা হয়। পরবর্তীতে কলেজটিতে ব্যবসায় শিক্ষা প্রসারের কারণে ২০০১ সালে উচ্চ মাধ্যমিক শ্রেণিতে ব্যবসায় শিক্ষা বিভাগ চালু হয়। দুই বৎসর পর ২০০৩ সালে এলাকাবাসীর দাবির প্রেক্ষিতে, কলেজ পরিচালনা পর্ষদ ও শিক্ষক-কর্মচারীদের প্রচেষ্টায় কলেজটিকে সহশিক্ষা প্রতিষ্ঠানে রূপদান করা হয়। অত্র  শিক্ষাকার্যক্রমে ২০০৭ সালে যোগ হয় স্নাতক পর্যায়ে বি.বি.এস. কোর্স।

## অবস্থান
চট্টগ্রাম জেলার সীতাকুণ্ড উপজেলার ছোট কুমিরায় ঢাকা-চট্টগ্রাম মহাসড়কের নিকটে অবস্থিত।

## অবকাঠামো
১টি চারতলা,  ২টি দুইতলা এবং ১ টি একতলা ভবনে শিক্ষা ও প্রশাসনিক কার্যক্রম পরিচালিত হয়ে অাসছে।
পুরো ক্যাম্পাস ক্লোজ সার্কিট ক্যামেরা দ্বারা নিয়ন্ত্রিত।

## বর্তমান অবস্থা

## বিভাগ সমূহ
উচ্চ মাধ্যমিক পর্যায় :

*বিজ্ঞান
*ব্যবসায় শিক্ষা
* মানবিক

স্নাতক পর্যায়  :
* বিএ (পাস)
* বিবিএস (পাস)
* বিএসএস (পাস)

## আরো দেখুন
* চট্টগ্রামের কলেজসমূহের তালিকা
* সীতাকুণ্ড উপজেলার শিক্ষাপ্রতিষ্ঠানের তালিকা

## তথ্যসূত্র

বিষয়শ্রেণী:১৯৮৫-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:সীতাকুণ্ড উপজেলার শিক্ষাপ্রতিষ্ঠান
বিষয়শ্রেণী:চট্টগ্রাম জেলার মহাবিদ্যালয়
বিষয়শ্রেণী:চট্টগ্রাম জেলায় জাতীয় বিশ্ববিদ্যালয় অধিভুক্ত মহাবিদ্যালয়
পে-মা-'ফ্রিন-লাস (ভুটান)

**পে-মা-'ফ্রিন-লাস** () (১৫৬৪-১৬৪২) ভুটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের প্রথম পে-গ্লিং-র্গ্যাল-স্রাস () উপাধিধারী লামা ছিলেন।

## জন্ম
পে-মা-'ফ্রিন-লাস ১৫৬৪ খ্রিষ্টাব্দে জন্মগ্রহণ করেন। বিখ্যাত গ্তের-স্তোন পে-মা-গ্লিং-পার () পুত্র জ্লা-বা-র্গ্যাল-ম্ত্শান () তার পিতা ছিলেন। তার মাতা বু-খ্রিদ () ছিলেন ছোস-'খোর () অঞ্চলে শাসনকর্তার কন্যা। কথিত যে, জ্লা-বা-র্গ্যাল-ম্ত্শান মৃত্যুকালে তার শিষ্য ব্স্তান-'দ্জিন-গ্রাগ্স-পার () ওপর তার স্ত্রী ও শিশুপুত্রের দায়িত্ব দিয়ে যান, ফলে অনেকে ব্স্তান-'দ্জিন-গ্রাগ্স-পাকে পে-মা-'ফ্রিন-লাসের প্রকৃত পিতা বলে দাবী করেন।

## কৃতিত্ব
পে-মা-'ফ্রিন-লাস ভুটানে বেশ কিছু বৌদ্ধবিহার স্থাপন করেন। এগুলির মধ্যে স্গাং-স্তেং-গ্সাং-স্ঙ্গাগ্স-ছোস-গ্লিং () বৌদ্ধবিহার এবং স্প্রা-ম্খার-ল্হা-খাং () সর্বাপেক্ষা উল্লেখযোগ্য। তিনি গ্লিং-স্তোদ () এবং গ্লিং-স্মাদ () নামক দুই রকমের সংঘ অনুশাসনেরও প্রচলন করেন, যা ভুটানের বিহারগুলিতে বর্তমানেও প্রচলিত রয়েছে।

## তথ্যসূত্র

বিষয়শ্রেণী:পেলিং গ্যালসে
বিষয়শ্রেণী:১৫৬৪-এ জন্ম
বিষয়শ্রেণী:১৬৪২-এ মৃত্যু
জিলিয়ান লিন

**ডেম গিলিয়ান বারবারা লিন** (জন্ম ২০ ফেব্রুয়ারি ১৯২৬ - মৃত্যু ১ জুলাই ২০১৮) তিনি ছিলেন একজন ইংরেজ ব্যালেরিনা, নৃত্যশিল্পী, কোরিওগ্রাফার, অভিনেত্রী এবং থিয়েটার-টেলিভিশন পরিচালক।  ব্রডওয়েতে দুটি দীর্ঘতম চলমান শো'র সাথে যুক্ত তার থিয়েটার  ও কোরিওগ্রাফির জন্য বিখ্যাত হিস্ট্রি, ক্যাটস এবং অপেরা ফ্যান্টম।৮৭ বছর বয়সে তাকে ২০১৪ সালের নিউ ইয়ার অনার সম্মানের তালিকায় ডিবিই (ডেম কমান্ডার অফ দ্য অর্ডার অফ দ্য ব্রিটিশ এম্পায়ার) আওতাভুক্ত করা হয়েছিল।

## কৈশোর জীবন এবং শিক্ষা
গিলিয়ান বারবারা কেন্টের ব্রমলিতে জন্মগ্রহণ করেছিলেন এবং ছোটবেলা থেকেই তিনি ছিলেন একটি অকাল নৃত্য প্রতিভা। স্কুলে থাকাকালীনই তার শৈশবের বন্ধু বেরিল গ্রে-এর সাথে দল বেঁধেছিলেন এবং ৪ জুলাই তার মায়ের সহিংস মৃত্যুর ট্র্যাজেডি মুছে ফেলার জন্য নাচছিলেন। ১৯৩৯ সালে কভেন্ট্রিতে (এডওয়ার্ড টার্নারের প্রথম স্ত্রীর সাথে একটি গাড়ি দুর্ঘটনার ফলে), যখন লিনের বয়স ছিল মাত্র ১৩ বছর।

লিন যে নাচের জন্যেএ পৃথিবীতে এসেছেন তা একজন ডাক্তার আবিষ্কার করেছিলেন। সে স্কুলে ভালো পারফর্ম করছিল না, তাই তার মা তাকে ডাক্তারের কাছে নিয়ে যান এবং তার অস্থিরতা এবং মনোযোগের অভাব সম্পর্কে ব্যাখ্যা করেন। তার মা যা বলেছেন সব শোনার পর, ডাক্তার লিনকে বলেছিলেন যে তিনি তার মায়ের সাথে একান্তে একটু কথা বলতে চান। এবং রেডিও চালু করে সেখান থেকে বের হন। এরপর ডাক্তার তার মাকে লিনের দিকে তাকাতে বলেন, তারা দেখছিলো যে লিন গানের তালে তালে নাচছিল। এরপর ডাক্তার জানান যে, লিন নাচটাকেই অধিক ভালোবাসে। এবং তাকে নাচের স্কুলে নিয়ে যেতে উৎসাহিত করেছিলেন।

## তথ্যসূত্র

# Recounted by Dame Beryl Grey in *[[:en:The Independent|The Independent]]*, 10 March 2002; accessed ২২ মার্চ 2014.

বিষয়শ্রেণী:১৯২৬-এ জন্ম
বিষয়শ্রেণী:২০১৮-এ মৃত্যু
বিষয়শ্রেণী:ইংরেজ টেলিভিশন পরিচালক
বিষয়শ্রেণী:ব্রোমলির ব্যক্তি
রাণীর হাট

**রাণীর হাট** ভারতের পশ্চিমবঙ্গ রাজ্যের কোচ বিহার জেলার একটি ছোট শহর।

## ভূগোল গুগল
সমগ্র রাণীর হাট অঞ্চলটি উত্তরবঙ্গ সমভূমির অন্তর্গত। জেলার প্রধান নদনদীগুলি দক্ষিণ-পূর্বাঞ্চলের সামান্য ঢাল বরাবর প্রবাহিত হয়েছে। এখানকার ভূভাগ প্রায় সমতল। এই অঞ্চলটি কোনো পাহাড় বা পর্বত নদী নেই।

## জনসংখ্যার উৎপাত্ত
ভারতের ২০০১ সালের আদম শুমারি অনুসারে রানীর হাট শহরের জনসংখ্যা হল ৭,০৮৬ জন এর মধ্যে পুরুষ ৫১% এবং নারী ৪৯%।

এখানে সাক্ষরতার হার ৭৫%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৭০%। সারা ভারতের সাক্ষরতার হার ৫৯.৫%, তার চাইতে রাণীর হাট এর সাক্ষরতার হার বেশি।

এই শহরের জনসংখ্যার ১১% হল ৬ বছর বা তার কম বয়সী।

## শিক্ষাব্যবস্থা
সমগ্র রাণীরহাট অঞ্চলটি দুটি উচ্চতর, একটি বালিকা বিদ্যালয় এবং ৮টি প্রাথমিক বিদ্যালয় ও কয়েকটি ইংলিশ মিডিয়াম স্কুল বিশিষ্ট। 
* আলোক ঝাড়ি হাই স্কুল
* শৌলমারি হাই স্কুল 
* জুনিয়ার গার্লস স্কুল 

## তথ্যসূত্র

বিষয়শ্রেণী:পশ্চিমবঙ্গের শহর
জালাল উদ্দিন খাঁ

**জালাল উদ্দিন খাঁ** (১৮৯৪-১৯৭২) হলেন পূর্ব ময়মনসিংহের একজন বিশিষ্ট বাউল কবি ও গায়ক। শিল্পকলায় (সংগীত) অসামান্য অবদানের স্বীকৃতিতে বাংলাদেশ সরকার  তাঁকে  ২০২৪ সালে মরণোত্তর একুশে পদকে ভূষিত করেন।

## সংক্ষিপ্ত জীবনী
জালাল উদ্দিন খাঁ ব্রিটিশ ভারতের নেত্রকোণা জেলার কেন্দুয়া উপজেলার আসদহাটি (সিংহের গাঁও) গ্রামে ১৮৯৪ সালে ২৫ এপ্রিল তিনি জন্মগ্রহণ করেন। তার পিতার নাম সদরুদ্দীন খাঁ।  বিংশ শতাব্দীর বিশ থেকে ষাটের দশক অবধি প্রাকৃত বাঙালিজনের এই গীতিকবি তার সাধনায় সক্রিয় ছিলেন। আত্মতত্ত্ব, পরমতত্ত্ব, নিগূঢ়তত্ত্ব, লোকতত্ত্ব, দেশতত্ত্ব ও বিরহতত্ত্বের নামাঙ্কিতের মাঝে জালাল উদ্দিন প্রায় সহস্রাধিক গান রচনা করেছিলেন। প্রখ্যাত এই লোক কবি মালজোড়া গানের আসরেও ছিলেন অনন্য। জালাল উদ্দীন খাঁ অনেক গান রচনা করেছিলেন। তার জীবদ্দশায় চার খণ্ডের ‘জালাল-গীতিকা’ গ্রন্থে ৬৩০টি গান প্রকাশিত হয়েছিল। তার মৃত্যুর পর প্রকাশিত হয় ‘জালাল-গীতিকা’ পঞ্চম খণ্ড। সেই খণ্ডে গানের সংখ্যা ৭২টি। এই মোট ৭০২টি গান নিয়ে ২০০৫ সালের মার্চে প্রকাশিত হয়েছে ‘জালাল গীতিকা সমগ্র।’ জালাল তার গানগুলোকে বিভিন্ন ‘তত্ত্ব’তে বিন্যস্ত করে প্রকাশ করেন। সেই তত্ত্বগুলোর নামগুলো হলো- আত্মতত্ত্ব, পরমতত্ত্ব, নিগূঢ় তত্ত্ব, লোকতত্ত্ব, দেশতত্ত্ব, বিরহতত্ত্ব।

‘জালালগীতিকা’র অধিকাংশ গানই এরকম তত্ত্বনামাঙ্কিত হলেও অনেক গানকে জালাল খাঁ তত্ত্বের অন্তর্ভুক্ত করেননি। যেমন- ‘জালাল গীতিকা’ প্রথম খণ্ডে সংকলিত ২০২টি গানের মধ্যে ২০টি গান ‘ভাটিয়ালি’ নামাঙ্কিত। দ্বিতীয় খণ্ডের ২২৮টি গানের ৬০টিই ‘ভাটিয়ালি’। তৃতীয় খণ্ডের ৭৮টি গানের সাতটি ‘তত্ত্ব’ বিষয়ে, আর ১৪টি ‘মুর্শিদি’ ও ১১টি ‘মারফতি’ নামাঙ্কিত গান। ‘জালাল গীতিকা’র চতুর্থ খণ্ডে কোনো তত্ত্ব নির্দেশ ছাড়াই বাউল সুর, ঝাপতাল, চৌপদী, প্রসাদ সুর, মুকুন্দ সুর, খেমটা নামে মোট ১০১টি গান সংকলিত হয়েছিল। তার মৃত্যুর পর উত্তরসূরিদের হতে ‘জালাল গীতিকা’র যে পঞ্চম খণ্ড প্রকাশিত হয় তাতে গীতিগুলোর কোনোরূপ শ্রেণিবিন্যাস বা নামাঙ্কন করা হয়নি।

নব এই প্রকাশনায় জালালের জীবৎকালে অপ্রকাশিত বিভিন্ন ধরনের ৭২টি গীতি সংকলন করা হয়। তাছাড়া “বিশ্ব রহস্য” নামে একটি প্রবন্ধ গ্রন্থ প্রকাশ করেন।

## মৃত্যু
১৯৭২ সনে ৩১ জুলাই বাংলা ১৬ই শ্রাবণ, ১৩৭৯ দুই পুত্র তিন কন্যা, এবং স্ত্রী শামছুন্নাহার বেগমকে রেখে দেহত্যাগ করেন। নিজ গ্রামের বাড়ীর আঙ্গিনায় তার মাজার অবস্থিত।

## সম্মাননা
শিল্পকলায় (সংগীত) অসামান্য অবদানের জন্য বাংলাদেশ সরকার  তাঁকে  ২০২৪ সালে মরণোত্তর একুশে পদকে ভূষিত করেন।

## জালাল মেলা
প্রয়াত মরমী বাউল সাধক জালাল উদ্দিন খাঁ স্মরণে প্রতি বছর দু’দিন ব্যাপী পালিত হয় “জালাল মেলা”। ২০২৪ সালের ২৫-২৭ এপ্রিল কেন্দুয়া উপজেলা প্রশাসন কর্তৃক কেন্দুয়া হাইস্কুল খেলার মাঠে আয়োজিত হয় স্মরণকালের সর্ববৃহৎ জালাল মেলা।

## বহিঃস্থ সংযোগ
তার সৃষ্টিকর্মের পূর্ণ তথ্য এখানে- https://web.archive.org/web/20180504041539/http://www.kishorgonj.com/web/4059

কয়েকটি গানের লিংক- https://www.youtube.com/watch?v=S56lrfWM6UE https://www.youtube.com/watch?v=sdZR03nCHDs https://www.youtube.com/watch?v=ueIbp8sdWzU https://www.youtube.com/watch?v=s4-5hYtQAfo

## তথ্যসূ্ত্র

বিষয়শ্রেণী:১৮৯৪-এ জন্ম
বিষয়শ্রেণী:১৯৭২-এ মৃত্যু
বিষয়শ্রেণী:বাউল
বিষয়শ্রেণী:ময়মনসিংহের সঙ্গীত শিল্পী
বিষয়শ্রেণী:নেত্রকোণা জেলার ব্যক্তি
বিষয়শ্রেণী:লোকসঙ্গীত শিল্পী
বিষয়শ্রেণী:বাংলাদেশের সংস্কৃতি
বিষয়শ্রেণী:বাঙালি সঙ্গীতজ্ঞ
বিষয়শ্রেণী:বাঙালি পুরুষ কবি
বিষয়শ্রেণী:বাঙালি দার্শনিক
বিষয়শ্রেণী:২০২৪-এ একুশে পদক বিজয়ী
ব্স্তান-'দ্জিন-লেগ্স-পা'ই-দোন-গ্রুব

**ব্স্তান-'দ্জিন-লেগ্স-পা'ই-দোন-গ্রুব** () (১৬৪৫-১৭২৬) ভূটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের দ্বিতীয় পে-গ্লিং-র্গ্যাল-স্রাস () উপাধিধারী লামা ছিলেন।

## সংক্ষিপ্ত জীবনী
ব্স্তান-'দ্জিন-লেগ্স-পা'ই-দোন-গ্রুব ১৬৪৫ খ্রিষ্টাব্দে জন্মগ্রহণ করেন। তার পিতার নাম ছিল বোন-স্বিস-ছোস-র্জে-'ফ্রিন-লাস-দ্বাং-ছেন () এবং মাতার নাম ছিল দ্বা-ছেন-ঝাল-র্ঙ্গো-বু-খ্রিদ-ল্হা-মো ()। ব্স্তান-'দ্জিন-'গ্যুর-মেদ-র্দো-র্জে () নামক চতুর্থ পে-গ্লিং-থুগ্স-স্রাস () উপাধিধারী লামা তার উল্লেখযোগ্য শিক্ষক ছিলেন। সায়ত্রিশ বছর বয়সে ব্স্তান-'দ্জিন-রাব-র্গ্যাসের পৃষ্ঠপোষকতায় তিনি স্প্যি-তো-খা () অঞ্চলে ফুন-ত্শোগ্স-রাব-ব্র্তান-গ্লিং () নামক তার শীতকালীন বাসভবন নির্মাণ করেন। উনষাট বছর বয়সে তিনি স্গাং-স্তেং-গ্সাং-স্ঙ্গাগ্স-ছোস-গ্লিং () বৌদ্ধবিহারটিকে সম্প্রসারণ করেন।

## তথ্যসূত্র

## আরো পড়ুন
*Gerner, Manfred. 2007. Chakzampa Thangtong Gyalpo: Architect, Philosopher and Iron Chain Bridge Builder. Thimphu: The Center for Bhutan Studies.

বিষয়শ্রেণী:পেলিং গ্যালসে
বিষয়শ্রেণী:১৬৪৫-এ জন্ম
বিষয়শ্রেণী:১৭২৬-এ মৃত্যু
কুন-ব্জাং-'ফ্রিন-লাস-র্নাম-র্গ্যাল

**কুন-ব্জাং-'ফ্রিন-লাস-র্নাম-র্গ্যাল** () (১৭২৭-১৭৫৮) ভুটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের তৃতীয় পে-গ্লিং-র্গ্যাল-স্রাস () উপাধিধারী লামা ছিলেন।

## সংক্ষিপ্ত জীবনী
কুন-ব্জাং-'ফ্রিন-লাস-র্নাম-র্গ্যাল ১৭২৭ খ্রিষ্টাব্দে ভুটানের পুনাখা অঞ্চলে জন্মগ্রহণ করেন। তার মাতার নাম ছিল ব্সোদ-নাম্স-বু-খ্রিদ ()। ব্যাং-ছুব-র্দো-র্জে () নামক দ্বাদশ র্গ্যাল-বা-কার্মা-পা () উপাধিধারী ভিক্ষু তাকে ব্স্তান-'দ্জিন-লেগ্স-পা'ই-দোন-গ্রুব () নামক দ্বিতীয় পে-গ্লিং-র্গ্যাল-স্রাস () উপাধিধারী লামার পুনর্জন্ম রূপে চিহ্নিত করেন। ল্হো-ব্রাগ () অঞ্চলে চিত্রশিল্প, ধর্মীয় আচার অনুষ্ঠান ও জ্যোতিষশাস্ত্র সম্বন্ধে তাকে শিক্ষাপ্রদান করা হয়। কুন-ব্জাং-ত্শে-দ্বাং () নামক পঞ্চম পে-গ্লিং-গ্সুং-স্প্রুল () এবং 'গ্যুর-মেদ-ম্ছোগ-গ্রুব-দ্পাল-'বার () নামক পঞ্চম পে-গ্লিং-থুগ্স-স্রাস () উপাধিধারী ভুটানি লামারা তাএ ভিক্ষুর শপথ প্রদান করেন। তার উল্লেখযোগ্য শিক্ষক ছিলেন দশম র্জে-ম্খান-পো () ব্স্তান-'দ্জিন-ছোস-র্গ্যাল (), যিনি স্প্যি-তো-খা () অঞ্চলে ফুন-ত্শোগ্স-রাব-ব্র্তান-গ্লিং () শীতকালীন বাসভবনে তাকে ব্কা'-গ্যুর (), র্ন্যিং-মা-র্গ্যুদ-'বুম () এবং ব্লা-মা-নোর-বু-র্গ্যা-মত্শো () সম্বন্ধে শিক্ষাদান করেন।

## তথ্যসূত্র

বিষয়শ্রেণী:পেলিং গ্যালসে
বিষয়শ্রেণী:১৭২৭-এ জন্ম
বিষয়শ্রেণী:১৭৫৮-এ মৃত্যু
নৈকট্য-সুবেদী গ্রাহক

**নৈকট্য-সুবেদী গ্রাহক** বা **প্রক্সিমিটি সেন্সর** () হলো এক প্রকার সুবেদী গ্রাহক যা কোনো রকম স্পর্শ ছাড়াই নিকটবর্তী বস্তু শনাক্ত করতে পারে। 

নৈকট্য-সুবেদী গ্রাহক প্রায়শই তড়িচ্চৌম্বক ক্ষেত্র অথবা তড়িচ্চৌম্বক বিকিরণের রশ্মিপটি নিঃসরণ করে। 

## নৈকট্য-সুবেদী গ্রাহকের প্রকারভেদ
*ক্যাপাসিটিভ
*ক্যাপাসিটিভ সেন্সিং ডিস্প্লেসমেন্ট সেন্সর
*ডপলার ইফেক্ট (sensor based on effect)
*এডি কারেন্ট
*ইন্ডাক্টিভ
*লেজার রেঞ্জফাইন্ডার
*ম্যাগনেটিক, including ম্যাগনেটিক প্রক্সিমিটি ফিউজ
*প্যাসিভ অপটিকাল (such as চার্জ-কাপলড ডিভাইস)
*প্যাসিভ থার্মাল ইনফ্রারেড
*ফটোসেল  (রিফ্লেক্টিভ)
*রাডার
*রিফ্লেকশন অব আয়োনাইজিং রেডিয়েশন
*সোনার (typically active or passive)
*আল্ট্রাসনিক সেন্সর (sonar which runs in air)
*ফাইবার অপটিক্স সেন্সর
*হল ইফেক্ট সেন্সর

## প্রয়োগ

বিষয়শ্রেণী:সুবেদী গ্রাহক